**Ministru kabineta noteikumu projekta “Grozījums Ministru kabineta 2019. gada 29.oktobra noteikumos Nr. 502 “Autoostu noteikumi””**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5. 1 punktam. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Administratīvo teritoriju un apdzīvoto vietu likums, Satiksmes ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020.gada 23.jūnijā stājās spēkā jauns Administratīvo teritoriju un apdzīvoto vietu likums, kas Latvijas Republikas pilsētas iedala valstspilsētās un novadu pilsētās. Ar likuma spēkā stāšanos spēku zaudēja Administratīvo teritoriju un apdzīvoto vietu likums (bija pieņemts 2008.gada 18.decembrī), kas kā vienu no Latvijas Republikas administratīvi teritoriālajām vienībām noteica republikas pilsētu.  Noteikumu projekts paredz aizstāt Ministru kabineta 2019.gada 29.oktobra noteikumos Nr.502 “Autoostu noteikumi” (turpmāk – MK noteikumi Nr.502) vārdus “republikas pilsētā” ar vārdu “valstspilsētā”, tādējādi nodrošinot normatīvā akta atbilstību Administratīvo teritoriju un apdzīvoto vietu likumā noteiktajam administratīvi teritoriālajam iedalījumam. Projekts noteic regulējumu attiecībā uz valstspilsētu kā noteiktu teritoriju, apdzīvotu vietu.  Ņemot vērā to, ka ar Administratīvo teritoriju un apdzīvoto vietu likumu Ogres pilsētai noteikts valstspilsētas statuss, atbilstoši MK noteikumiem Nr.502, autoostai, lai to reģistrētu VSIA “Autotransporta direkcija”, valstspilsētā jāatbilst II kategorijai, nodrošinot noteiktu pakalpojumu apjomu.  Saskaņā ar Autopārvadājumu likuma 33.panta trešajā daļā noteikto, pašvaldība nosaka autoostu izvietojumu un skaitu, bet tas neuzliek pienākumu pašvaldībai obligāti ierīkot vai uzturēt autoostu. Piemēram, Jūrmalas pilsētā nav ierīkota autoosta un pasažieru apmaiņa tiek nodrošināta pieturās.  Līdz ar to projekts neparedz jaunas tiesības vai pienākumus Ogres novada pašvaldībai. Autoostu kā pakalpojumu kopumu pasažieriem un pārvadātājiem, kā arī cita veida pakalpojums (piemēram, telpu nomu) var organizēt komersants, un izpildot MK noteikumu Nr.502 prasības, reģistrēt autoostu VSIA “Autotransporta direkcija”.  Šobrīd Ogres autoosta nav reģistrēta. Atteikumu reģistrēt VSIA “Autotransporta direkcija” pieņēmusi 2020.gada 1.augustā, jo tajā nenodrošina visus III kategorijas autoostas sniedzamos pakalpojumus. Pasažieru apmaiņas vieta atbilstoši Ogres pašvaldības norādītajam nav mainīta un pieturas nosaukums “Ogres AO” ir saglabāts. Savukārt pārvadātāji no 2020.gada 1.augusta pasažieru apmaiņu veic pieturā “Ogres AO” un tiem vairs netiek kompensēti zaudējumi par iebraukšanu Ogres autoostā, jo tā autoostas statusu ir zaudējusi.  Noteikumi stājas spēkā 2021.gada 1.jūlijā. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, VSIA “Autotransporta direkcija”, republikas pilsētas pašvaldības. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| Projekts šo jomu neskar. | | |
| 1. | Sabiedrības mērķgrupa, kuras tiesiskais regulējums arī ietekmē vai varētu ietekmēt | Noteikumu projekts attiecas uz autoostu īpašniekiem vai valdītājiem (juridiskām personām), kā arī uz VSIA “Autotransporta direkcija”. |
| 2. | Tiesiskā regulējuma ietekme uz tautsaimniecību un administratīvo slogu. | Ar Administratīvo teritoriju un apdzīvoto vietu likumu Ogres pilsētai noteikts valstspilsētas statuss, līdz ar to ir palielinātas prasības komersantam, kas vēlas reģistrēt autoostu Ogres pilsētā, attiecīgi var palielināties administratīvais slogs. |
| 3. | Administratīvo izmaksu monetārs novērtējums | VSIA “Autotransporta direkcija” projekta izpildi nodrošinās līdzšinējo funkciju ietvaros un papildu līdzekļu piesaiste nebūs nepieciešama. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |  |
| --- | --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | | |
| 1. | Saistītie tiesību aktu projekti | Noteikumu projekts izstrādāts pamatojoties uz Administratīvo teritoriju un apdzīvoto vietu likumu, kas stājās spēkā 2020.gada 23.jūnijā. |
| 2. | Atbildīgā institūcija | Satiksmes ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Paziņojums par līdzdalības iespējām tiesību akta izstrādes procesā 2020.gada 2.septembrī publicēts Satiksmes ministrijas tīmekļvietnē  <https://www.sam.gov.lv/lv/izstrade-esosie-attistibas-planosanas-dokumenti-un-tiesibu-akti>  Projekts publicēts Ministru kabineta tīmekļvietnē:  <https://mk.gov.lv/content/ministru-kabineta-diskusiju-dokumenti> |
| 3. | Sabiedrības līdzdalības rezultāti | Iebildumi un priekšlikumi netika saņemti. |
| 4. | Cita informācija | Satiksmes ministrija 2020.gada 6.augustā ir lūgusi Ogres novada pašvaldībai sniegt viedokli par Ogres pilsētas gatavību nodrošināt normatīvajos aktos noteiktos uzdevumus. Ogres novada dome 2020.gada 11.septembrī sniedza atbildi, ka attiecībā uz autoostām uzskata, ka ir nepieciešams izvērtēt šobrīd spēkā esošās prasības autoostās nodrošināmajiem pakalpojumiem, jo katra pakalpojuma nodrošināšana ir saistīta ar konkrētām nodrošināšanas un uzturēšanas izmaksām. Šīs izmaksas attiecinātas pret apkalpoto pasažieru skaitu un ļauj novērtēt katra pakalpojuma lietderību un samērību.  Atbilstoši Autopārvadājumu likuma 33.panta trešajā daļā noteiktajam, pašvaldība nosaka autoostu izvietojumu un skaitu, kas neuzliek pienākumu pašvaldībai obligāti ierīkot vai uzturēt autoostu. Šā projekta ietvarā, aizstājot vārdus “republikas pilsētas” ar vārdu “valstspilsēta”, paredzēts noteikt, ka komersantam, lai reģistrētu autoostu, kas atrodas valstspilsētā - noteiktā teritorijā, apdzīvotā vietā, tam jānodrošina pakalpojumi, kas noteikti autoostas II kategorijai. Līdz ar to nav paredzēts noteikt jaunas tiesības vai pienākumus Ogres novada pašvaldībai, bet regulējums attiecināms uz autoostas īpašnieku vai valdītāju, kas vēlās reģistrēt autoostu.. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VSIA “Autotransporta direkcija”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta īstenošana tiks veikta esošo cilvēkresursu ietvaros. Saistībā ar projekta izpildi nebūs nepieciešams veidot jaunas institūcijas vai likvidēt vai reorganizēt esošās. |
| 3. | Cita informācija | Nav. |

Satiksmes ministrs T.Linkaits

Vīza:

valsts sekretāre I.Stepanova